Identifica les entitats que hi ha en el text següent:
Rosa M. Delor i Muns (Barcelona, 22 de novembre de 1943), és una assagista i crítica literària catalana, especialitzada en literatura catalana contemporània. Doctora en filologia catalana per la Universitat de Barcelona, en la seva tesi (Per una hermenèutica de l'obra de Salvador Espriu. (1929-1948)) fa un assaig de reconstrucció de la biografia de l'Espriu dels anys foscos a través de la lectura hermenèutica dels propis textos d'aquest, entesos com a instància dialèctica entre el jo narrador i la seva circumstància: el país, la cultura, la política, la dimensió ètica i metafísica de l'home. Hi defensa que la influència de la generació del 98 (Unamuno i Valle Inclán) així com la del 1914 (Miró, Ortega) ajuden a confegir l'etopeia d'un Espriu primordialment narrador, més tard abocat al teatre i a la poesia, en uns anys conflictius que marcaran per sempre més la seva literatura. Durant tota la seva trajectòria professional ha aprofundit de forma intensa i extensa en l'estudi de Salvador Espriu i de la seva obra, esdevenint-ne una preeminent especialista. Ha estat la directora de l'edició de les "Obres Completes - Edició Crítica" de Salvador Espriu, en 18 volums i dos volums annexes. Ha conreat l'estudi de la càbala, tant en relació amb l'obra d'Espriu, a qui considera un cabalista, com també en l'obra de Miguel de Unamuno, posant de manifest l'estructura cabalística amb la qual aquest va bastir la seva obra El Cristo de Velázquez i, al seu torn, la influència unamuniana en l'obra del poeta mallorquí Joan Alcover, en especial pel que fa a la presència de la cabalística en els Poemes bíblics d'aquest darrer. Rosa M. Delor apareix en el film de José Luis Guerín La academia de las musas (2015), on s'interpreta ella mateixa.
Rosa M. Delor i Muns : persona, Barcelona : Entitat_Geopolítica, Universitat de Barcelona : educació, Espriu : artista_o_autor, Unamuno : artista_o_autor, Valle Inclán : artista_o_autor, Ortega : artista_o_autor, Salvador Espriu : artista_o_autor, Miguel de Unamuno : artista_o_autor, Joan Alcover : artista_o_autor, Poemes bíblics : obra_escrita, Rosa M. Delor : persona, José Luis Guerín : actor_o_director, La academia de las musas : pel·lícula, Per una hermenèutica de l'obra de Salvador Espriu. (1929-1948) : obra_escrita, Miró : artista_o_autor, "Obres Completes - Edició Crítica" de Salvador Espriu : obra_escrita, El Cristo de Velázquez : obra_escrita